b'\n_START_ARTICLE_\nAmericano (kokteilis)\n_START_PARAGRAPH_\nAmericano ir alkoholisks kokteilis, kas sast\xc4\x81v no vien\xc4\x81d\xc4\x81s da\xc4\xbc\xc4\x81s sajaukta Campari, vermuta un sodas \xc5\xabdens jeb zeltera. Kokteili parasti pasniedz augst\xc4\x81 gl\xc4\x81z\xc4\x93 ar ledu un citrona \xc5\xa1\xc4\xb7\xc4\x93l\xc4\xabti. Sodas \xc5\xabdens viet\xc4\x81 lietojot d\xc5\xbeinu, to sauc par Negroni, abus koktei\xc4\xbcus sauc ar\xc4\xab par Red Martini. Americano ir viens no koktei\xc4\xbciem, ko Starptautisk\xc4\x81 B\xc4\x81rme\xc5\x86u asoci\xc4\x81cija ir iek\xc4\xbc\xc4\x81vusi IBA ofici\xc4\x81lo koktei\xc4\xbcu sarakst\xc4\x81._NEWLINE_Kokteilis pirmo reizi ir pasniegts 1860. gados t\xc4\x81 izgudrot\xc4\x81ja Gaspare Campari b\xc4\x81r\xc4\x81. T\xc4\x81 s\xc4\x81kotn\xc4\x93jais nosaukums bija Milano-Torino, jo kokteil\xc4\xab izmantotais Campari ir no Mil\xc4\x81nas, bet vermuts ir radies Tur\xc4\xabn\xc4\x81. Dz\xc4\x93riena nosaukums ir radies par godu it\xc4\x81\xc4\xbcu bokserim Primo Karnera (Primo Carnera), kas bija pirmais it\xc4\x81lis, kas uzvar\xc4\x93ja pasaules smagsvara \xc4\x8dempion\xc4\x81t\xc4\x81 ASV._NEWLINE_Americano bija pirmais dz\xc4\x93riens, kuru pas\xc5\xabtija D\xc5\xbeeimss Bonds Iana Fleminga rom\xc4\x81n\xc4\x81 Kazino Royale.'